Document ID: /roh_data/filtered/swiss_laws_in_ROHinterleaved.jsonl.gz/973

This text was translated from DE into Rumantsch Grischun.

Die Bundesversammlung erlässt rechtsetzende Bestimmungen in der Form des Bundesgesetzes oder der Verordnung. Die übrigen Erlasse ergehen in der Form des Bundesbeschlusses; ein Bundesbeschluss, der dem Referendum nicht untersteht, wird als einfacher Bundesbeschluss bezeichnet.

L’Assamblea federala decretescha disposiziuns legalas en la furma da leschas federalas u d’ordinaziuns. Ils ulteriurs decrets vegnan fatgs en furma da conclus federals. In conclus federal che n’è betg suttamess al referendum è in conclus federal simpel.